Incidensgrænsen for nedlukning af sogne og kommuner bliver fra fredag hævet til henholdsvis 600 og 300. Det fortæller Per Larsen, der er konservativt medlem af Folketingets epidemiudvalg. Epidemiudvalget har onsdag godkendt at grænserne hæves, sådan incidensgrænsen for sogne bliver 600 fra de nuværende 500 og til 300 fra 250 hvad angår kommunerne. Positivprocenten hæves fra de nuværende 2,5 til 3,0, mens grænsen for smittetilfælde de seneste syv dage bliver på det nuværende niveau på 20. - Det er egentlig blot en official konfirmering af den politiske beslutning fra i fredags, hvor det blev beluttet politisk efter anbefaling fra Statens Serum Institut, siger han. Med de nye incidensgrænser vil Budolfi Sogn i Aalborg bevæge sig væk fra risikoen for automatisk nedlukning, mens Vor Frelsers Sogn i Aalborg fortsat vil ligge over grænsen for nedlukning, set ud fra de senest offentliggjorte coronatal.

Referat:
Folketingets epidemiudvalg har godkendt højere grænser for, hvornår kommuner og sogne automatisk skal nedlukkes.